O‘zbekistonga 2017 yilda keladigan xitoylik turistlar soni keskin ortishi mumkin

2017 yilda O‘zbekistonga keladigan xitoylik turistlar soni keskin ortishi mumkin. Pekindagi Guide to Adventures sayyohlik kompaniyasi bosh menejyeri Guo Jin Veining ta'kidlashicha, O‘zbekistonga vizasiz kelishning yangi tartibi Xitoy bozorida katta qiziqish bilan kutib olingan.
«Biz har kuni O‘zbekistonga tashrif yuzasidan deyarli 20 ta qo‘ng‘iroqni qabul qilmoqdamiz. Bu turistik sayohat hajmining oshishidan darak berishi mumkin», - deya ta'kidlab o‘tdi u.
Xitoyliklar asosan 20-25 kishilik guruhlar bo‘lib safarga chiqishadi. O‘zbekistondagi vizalar bilan bog‘liq yangi tartiblar esa mamlakatni eng top-turistik yo‘nalishlar qatoriga qo‘shdi. Ta'kidlanishicha, O‘zbekistonga 2017 yilda Xitoydan keladigan turistlar soni keskin ortishi kutilmoqda.